POROČILO

o letnih računovodskih izkazih Skupnega podjetja za pobudo za inovativna zdravila za proračunsko leto 2011 z odgovori Skupnega podjetja

2013/C 6/04

UVOD

Cilj Skupnega podjetja IMI je znatno izboljšati smotrnost in učinkovitost procesa razvoja zdravil; kot dolgoročni cilj pa naj bi farmacevtski sektor proizvedel več učinkovitejših in varnejših inovativnih zdravil (2) .

Ustanovni članici Skupnega podjetja IMI sta Evropska unija, ki jo zastopa Komisija, in Evropska federacija farmacevtske industrije in združenj (EFPIA). Za članstvo v Skupnem podjetju IMI lahko zaprosi vsak pravni subjekt v državi članici ali državi, pridruženi Sedmemu okvirnemu programu (3) , ki neposredno ali posredno podpira raziskave in razvoj.

Najvišji prispevek EU k Skupnemu podjetju IMI za pokrivanje stroškov poslovanja in raziskovalnih dejavnosti je milijarda EUR, ki se izplača iz proračuna Sedmega okvirnega programa. EU in EFPIA kot ustanovni članici k stroškom poslovanja prispevata enaka zneska, ki ne presegata 4 % skupnega prispevka EU. Drugi člani prispevajo k stroškom poslovanja sorazmerno s svojim prispevkom k raziskovalnim dejavnostim. Raziskovalna podjetja, ki so člani EFPIA, prispevajo k financiranju raziskovalnih dejavnosti s stvarnimi prispevki (4) v vrednosti, ki ni manjša od finančnega prispevka EU (5) .

INFORMACIJE V PODPORO IZJAVI O ZANESLJIVOSTI

Revizijski pristop Sodišča vključuje analitične revizijske postopke, preizkušanje transakcij na ravni Skupnega podjetja IMI in oceno ključnih kontrol nadzornega in kontrolnega sistema. Dopolnjujejo jih dokazi, pridobljeni z delom drugih revizorjev (kadar je primerno) in analizo poslovodskih predstavitev.

IZJAVA O ZANESLJIVOSTI

Sodišče je v skladu z določbami člena 287(1) Pogodbe o delovanju Evropske unije revidiralo letne računovodske izkaze (6) Skupnega podjetja za pobudo za inovativna zdravila, ki jih sestavljajo „računovodski izkazi“ (7) in „poročila o izvrševanju proračuna“ (8) za proračunsko leto, ki se je končalo 31. decembra 2011, ter zakonitost in pravilnost transakcij, povezanih s temi izkazi.

Odgovornost poslovodstva

Direktor je kot odredbodajalec odgovoren za izvrševanje prihodkov in odhodkov proračuna v skladu s finančnimi pravili Skupnega podjetja IMI in v mejah odobrenih proračunskih sredstev (10) . Odgovoren je za vzpostavitev (11) organizacijske strukture, notranjih upravljavskih in kontrolnih sistemov ter postopkov za pripravo končnih računovodskih izkazov (12) brez pomembno napačne navedbe zaradi goljufije ali napake ter za zagotovitev zakonitosti in pravilnosti transakcij, povezanih s temi izkazi.

Revizorjeva odgovornost

Sodišče je revizijo izvedlo v skladu z mednarodnimi standardi revidiranja in etičnima kodeksoma MZRS in ISSAI (13) . Ti standardi določajo, da mora Sodišče spoštovati etične in strokovne zahteve ter revizijo načrtovati in opraviti tako, da pridobi razumno zagotovilo, da so računovodski izkazi brez pomembno napačne navedbe in da so z njimi povezane transakcije zakonite in pravilne.

Revizija zajema izvajanje postopkov za pridobitev revizijskih dokazov o zneskih in razkritjih v računovodskih izkazih ter o zakonitosti in pravilnosti z njimi povezanih transakcij. Postopki so izbrani na podlagi revizorjeve presoje, vključno z oceno tveganja pomembno napačne navedbe v računovodskih izkazih ali nezakonitih ali nepravilnih transakcij, ne glede na to, ali gre za goljufijo ali napako. Pri teh ocenah tveganja se upošteva notranja kontrola, ki se izvaja za pripravo in predstavitev računovodskih izkazov, da se pripravijo okoliščinam primerni revizijski postopki. Med revizijo Sodišča se tudi ovrednotijo primernost uporabljenih računovodskih usmeritev, razumnost računovodskih ocen poslovodstva in skupna predstavitev računovodskih izkazov.

Sodišče meni, da so pridobljeni revizijski dokazi zadostna in ustrezna osnova za spodaj podani mnenji.

Mnenje o zanesljivosti računovodskih izkazov

Osnova za mnenje s pridržkom o zakonitosti in pravilnosti z izkazi povezanih transakcij

Strategija naknadnih revizij Skupnega podjetja IMI, ki jo je s sklepom z dne 14. decembra 2010 sprejel upravni odbor, je ključna kontrola za ocenjevanje zakonitosti in pravilnosti z izkazi povezanih transakcij (14) . V naknadne revizije, ki so bile zaključene do septembra 2012, je bilo zajetih 2,2 milijona EUR (to je 18,8 % sprejetega prispevka Skupnega podjetja IMI za prvi razpis, ki ga je Skupno podjetje IMI potrdilo do junija 2011). Stopnja napake, ugotovljena med temi naknadnimi revizijami, je bila 6,84 %. (15) .

Mnenje s pridržkom o zakonitosti in pravilnosti z izkazi povezanih transakcij

Razen v zvezi z učinki zadeve, opisane v odstavku 15, so po mnenju Sodišča z izkazi povezane transakcije Skupnega podjetja IMI za leto, ki se je končalo 31. decembra 2011, v vseh pomembnih vidikih zakonite in pravilne.

PRIPOMBE O UPRAVLJANJU PRORAČUNA IN FINANČNEM POSLOVODENJU

Izvrševanje proračuna

Upravni odbor je letni proračun in izvedbeni načrt za leto 2011 sprejel 4. aprila 2011 (16) , ker je bilo za določitev znanstvenih prednostnih nalog, ki jih je treba vključiti v letni izvedbeni načrt, in dosego dogovora o njih potrebnega veliko časa. Zato je prišlo do zamude pri objavi razpisa za zbiranje predlogov. Skupno podjetje IMI je med letom objavilo četrti razpis za zbiranje predlogov, podpisalo pet sporazumov o donacijah v okviru tretjega razpisa za zbiranje predlogov in osem sporazumov o donacijah v okviru drugega razpisa za zbiranje predlogov.

Stopnja izvrševanja odobritev za prevzem obveznosti v višini 159 milijonov EUR, ki so bile na voljo za raziskovalne dejavnosti, je bila 66 %, izvrševanje pa je potekalo v okviru celotne obveznosti, ki pokriva četrti razpis za zbiranje predlogov. Visoka stopnja neporabljenih odobritev upravnega proračuna (44 %) kaže na to, da ta ni temeljil na realističnih ocenah.

Odobritve za prevzem obveznosti v višini 117 milijonov EUR in odobritve plačil v višini 65 milijonov EUR, ki niso bile porabljene v proračunskem letu 2010, so bile prenesene v leto 2011, odobritve za prevzem obveznosti v višini 62 milijonov EUR in odobritve plačil v višini 11 milijonov EUR, ki niso bile porabljene v proračunskem letu 2011, pa so bile prenesene v leto 2012.

Razpisi za zbiranje predlogov

V okviru razpisov za zbiranje predlogov, ki so bili organizirani v letih 2008, 2009 in 2010, so bili na koncu leta 2011 podpisani sporazumi o donacijah v skupni vrednosti 269 milijonov EUR. Leta 2011 je bil objavljen četrti razpis za zbiranje predlogov, za katerega je bil v proračunu predviden okvirni prispevek EU v višini 105 milijonov EUR. Leta 2012 je bil objavljen peti razpis za zbiranje predlogov, za katerega je bil v proračunu predviden okvirni prispevek EU v višini 80 milijonov EUR. Če bodo razpisi za zbiranje predlogov ostali na sedanji ravni, je zato zelo verjetno, da prispevek EU, ki je na voljo, ne bo v celoti porabljen.

Neskladnosti med sklepi upravnega odbora in poročilom o upravljanju proračuna in finančnem poslovodenju

V poročilu o upravljanju proračuna in finančnem poslovodenju je skupni znesek v poglavju 30-C2 „raziskovalni program“ (117 milijonov EUR) nižji od proračunske vrstice B03000-C2 (141 milijonov EUR), ki je del navedenega poglavja. Poleg tega je bil s sklepom upravnega odbora z dne 28. januarja 2011 odobren samo prenos odobritev za prevzem obveznosti v vrednosti 115 milijonov EUR v naslednje proračunsko leto, v poročilu o upravljanju proračuna in finančnem poslovodenju pa je navedeno, da je bilo prenesenih 117 milijonov EUR.

PRIPOMBE O KLJUČNIH KONTROLAH NADZORNEGA IN KONTROLNEGA SISTEMA SKUPNEGA PODJETJA IMI

V letu 2011 je bil ugotovljen napredek pri sistemih notranje kontrole. Toda v zvezi z vzpostavitvijo in dokumentiranjem proračunskih in računovodskih postopkov in z njimi povezanih kontrol je potrebno dodatno delo. Poleg tega v letu 2011 sistem notranje kontrole ni bil formalno ocenjen.

Metodologija za vrednotenje stvarnih prispevkov

DRUGE ZADEVE

Funkcija notranje revizije in služba Komisije za notranjo revizijo

Skupno podjetje IMI je postalo samostojno novembra 2009, vendar do marca 2012 niti služba Komisije za notranjo revizijo niti vodja službe za notranjo revizijo nista opravila nobenega notranjerevizijskega dela za pridobitev zagotovila. Vodja službe za notranjo revizijo je neposredno sodeloval pri operativnih dejavnostih (izvajanje strategije za naknadne revizije, okvira ključnih kazalnikov uspešnosti, pregleda predhodnega certificiranja stvarnih prispevkov) in drugem svetovalnem delu.

Revizijske pravice Evropskega računskega sodišča

Določbe sporazuma o donaciji Računskemu sodišču ne priznavajo pravice do revidiranja stvarnih prispevkov podjetij EFPIA, čeprav so evidentirani v računovodskih izkazih Skupnega podjetja IMI. Po ocenah bodo ti prispevki v celotnem obdobju obstoja Skupnega podjetja IMI znašali približno eno milijardo EUR.

Spremljanje popravnih učinkov prejšnjih ugotovitev

Med Skupnim podjetjem IMI in Belgijo je bil 2. februarja 2012 sklenjen sporazum o gostovanju v zvezi z zagotovitvijo pisarn, privilegiji in imunitetami ter drugo podporo, ki jo nudi Belgija.

Letno poročilo o dejavnostih

V skladu s členom 6.4 Statuta Skupnega podjetja IMI in členom 41 njegovih finančnih pravil mora izvršni direktor pripraviti letno poročilo o dejavnostih, ki vsebuje izjavo o zanesljivosti, v kateri potrdi, da so informacije v poročilu resničen in pošten prikaz stanja, razen če je drugače navedeno v pridržkih. Izjava o zanesljivosti je bila februarja 2012 izdana brez pridržkov, čeprav ni bilo dovolj informacij o uspešnosti strategije naknadnih revizij, ki je ključna kontrola za operativne odhodke.

(1) Uredba Sveta (ES) št. 73/2008 z dne 20. decembra 2007 o ustanovitvi Skupnega podjetja za izvajanje skupne tehnološke pobude za inovativna zdravila (UL L 30, 4.2.2008, str. 38).

(2) V Prilogi, ki je predstavljena v informativne namene, so povzeti pristojnosti, dejavnosti in razpoložljivi viri Skupnega podjetja IMI.

(3) Sedmi okvirni program, sprejet s Sklepom št. 1982/2006/ES Evropskega parlamenta in Sveta (UL L 412, 30.12.2006, str. 1), združuje vse pobude EU, povezane z raziskavami, in ima odločilno vlogo pri doseganju ciljev rasti, konkurenčnosti in zaposlovanja. Program je tudi ključni steber evropskega raziskovalnega prostora.

(4) V skladu s členom 11(4) Priloge k Uredbi (ES) št. 73/2008 o ustanovitvi Skupnega podjetja so stvarni prispevki nedenarni prispevki „znanstvenoraziskovalnih farmacevtskih družb, ki so članice EFPIA, v obliki virov (kot so osebje, oprema, potrošni material itd.)“. Prispevek znanstvenoraziskovalnih družb bi moral biti vsaj tolikšen, kot je finančni prispevek Unije.

(5) V skladu s členom 11(5) Priloge k Uredbi (ES) št. 73/2008 o ustanovitvi Skupnega podjetja „sodelujoče znanstvenoraziskovalne farmacevtske družbe, ki so članice EFPIA, niso upravičene do finančne podpore Skupnega podjetja IMI za katero koli dejavnost“.

(6) Sodišče je prejelo letne računovodske izkaze 1. julija 2012, popravek teh računovodskih izkazov pa 12. oktobra 2012. Tem računovodskim izkazom je priloženo poročilo o upravljanju proračuna in finančnem poslovodenju med letom, ki med drugim vsebuje podatke o stopnji izvrševanja odobrenih proračunskih sredstev in povzetek informacij o prenosih odobrenih proračunskih sredstev med različnimi proračunskimi postavkami.

(7) Računovodski izkazi zajemajo bilanco stanja in izkaz poslovnega izida, izkaz denarnih tokov, izkaz sprememb čistih sredstev in prilogo k računovodskim izkazom, v kateri so opisane pomembne računovodske usmeritve in podana druga pojasnila.

(8) Poročila o izvrševanju proračuna vsebujejo izkaz realizacije proračuna in njegovo prilogo.

(9) UL L 248, 16.9.2002, str. 1.

(10) Člen 33 Uredbe Komisije (ES, Euratom) št. 2343/2002 (UL L 357, 31.12.2002, str. 72).

(11) Člen 38 Uredbe (ES, Euratom) št. 2343/2002.

(12) Pravila, ki veljajo za organe EU v zvezi s predstavitvijo računovodskih izkazov in računovodstvom, so določena v poglavju 1 naslova VII Uredbe (ES, Euratom) št. 2343/2002, kakor je bila nazadnje spremenjena z Uredbo (ES, Euratom) št. 652/2008 (UL L 181, 10.7.2008, str. 23), in so sestavni del finančnih pravil Skupnega podjetja IMI.

(13) Mednarodna zveza računovodskih strokovnjakov (MZRS) in Mednarodni standardi za vrhovne revizijske institucije (ISSAI).

(14) V členu 12(4) Uredbe (ES) št. 73/2008 o ustanovitvi Skupnega podjetja je določeno, da „Skupno podjetje IMI izvaja pri udeležencih raziskovalnih dejavnosti, ki jih financira Skupno podjetje IMI, kontrole na kraju samem in finančne revizije“. Pri naknadnih revizijah se lahko ugotovijo neupravičeni odhodki, ki so jih navedli upravičenci in ki se potem izterjajo.

(15) Stopnja napake se izračuna iz povprečja previsoko navedenih stroškov iz različnih zahtevkov za povračilo stroškov, ki se ponderirajo glede na znesek.

(16) Na podlagi člena 14 finančnih pravil Skupnega podjetja IMI se je za plačila pred sprejetjem proračuna uporabljalo proračunsko pravilo 1/12.

(17) Glavna opažanja, o katerih je poročal računovodja: (a) ne uporablja se natančna in priznana metodologija za izračun vnaprej vračunanih stroškov na koncu proračunskega leta, (b) izboljšati je treba upravljanje zakladnice in prakse arhiviranja, (c) uradno je treba potrditi posodobljeni osnutek priročnika o finančnih postopkih, (d) zagotoviti je treba popolno podporno dokumentacijo v plačilnih dokumentih in (e) uvesti orodje IT za boljše evidentiranje in upravljanje pogodb in sporazumov.

(18) Stvarni prispevki so upravičeni stroški, ki jih imajo pri dejavnostih sodelujoči pravni subjekti in jih Skupno podjetje ne povrne.

(19) Uredba (ES, Euratom) št. 2343/2002.

Objava ali priprava novih razpisov za zbiranje predlogov, vrednotenje, pogajanja, upravljanje donacij, stalni stiki z upravičenci in drugimi udeleženci ter podpora zanje in njihovo usmerjanje, komuniciranje in organizacija sestankov in prireditev s ključnimi zainteresiranimi stranmi, kot tudi posvetovanje z ustanovnima članicama o raziskovalni strategiji za inovativna zdravila in povezanih dejavnostih ter podpora ustanovnima članicama.

Proračun V končnem proračunu so odobritve za prevzem obveznosti znašale 285 379 570 EUR, odobritve plačil pa 88 898 250 EUR. Ta zneska sta vsebovala odobritve, prenesene iz leta 2010, in sicer 116 862 090 EUR odobritev za prevzem obveznosti in 64 506 677 EUR odobritev plačil.

organizirati najmanj en letni sestanek, v nadaljnjem besedilu: forum zainteresiranih strani, z interesnimi skupinami, in tako v razmerju do njih zagotavljati odprtost in preglednost raziskovalnih dejavnosti Skupnega podjetja IMI;

obveščati države članice in države, ki so pridružene k Sedmemu okvirnemu programu, ter biti v stikih z njimi prek skupine, ustanovljene posebej v ta namen, v nadaljnjem besedilu: skupina predstavnikov držav, vključenih v IMI;

vzpostaviti in razvijati tesno in dolgoročno sodelovanje med Skupnostjo, industrijo in drugimi zainteresiranimi stranmi, kot so regulatorni organi, organizacije bolnikov, akademski krogi in klinični centri, ter sodelovanje med industrijo in akademskimi krogi;

Glavne naloge in dejavnosti Skupnega podjetja za izvajanje skupne tehnološke pobude za inovativna zdravila (v nadaljnjem besedilu: Skupno podjetje IMI) so:

je javno-zasebno partnerstvo, katerega cilj je povečati naložbe v raziskave na biofarmacevtskem področju v državah članicah in državah, pridruženih k Sedmemu okvirnemu programu, z združevanjem virov in spodbujanjem sodelovanja med javnim in zasebnim sektorjem;

podpira „predkonkurenčne farmacevtske raziskave in razvoj“ v državah članicah in državah, pridruženih k Sedmemu okvirnemu programu, z usklajenim pristopom za odpravljanje ugotovljenih ozkih grl pri raziskavah v procesu razvoja zdravil;

Skupno podjetje IMI prispeva k izvajanju Sedmega okvirnega programa, in zlasti teme „Zdravje“ v sklopu posebnega programa „Sodelovanje“ za izvajanje Sedmega okvirnega programa. Njegov cilj je znatno izboljšati smotrnost in učinkovitost procesa razvoja zdravil; kot dolgoročni cilj pa naj bi farmacevtski sektor proizvedel več učinkovitejših in varnejših inovativnih zdravil. Zlasti:

Evropski parlament in Svet po rednem zakonodajnem postopku in po posvetovanju z Ekonomsko-socialnim odborom sprejmeta določbe iz členov 183, 184 in 185. Za sprejetje dopolnilnih programov je potrebno soglasje zadevnih držav članic.

ODGOVORI SKUPNEGA PODJETJA ZA POBUDO ZA INOVATIVNA ZDRAVILA

Odstavek 15

Skupno podjetje IMI pozdravlja pozitivne ugotovitve Sodišča glede zakonitosti in pravilnosti vseh transakcij, povezanih z njegovimi letnimi računovodskimi izkazi; edina izjema so vsebinske napake, ki jih je Skupno podjetje IMI samo odkrilo v zvezi z vmesnimi plačili za zahtevke za povračilo stroškov v okviru prvega razpisa za zbiranje predlogov. Vmesna plačila v letu 2011 so znašala 20 % (15,2 milijona EUR) skupnega zneska vseh izplačil Skupnega podjetja IMI v letu 2011 (74,3 milijona EUR) oziroma 22 % skupnega zneska plačil, ki jih je to nakazalo upravičencem (69,0 milijona EUR).

Če se Skupno podjetje IMI opre na izračun stopnje napake, ki ga je Sodišče samo naredilo na podlagi prvih revizij Skupnega podjetja IMI, sta ugotovljena in preostala stopnja napak, ki izhajajo iz teh dokončnih naknadnih revizij, pri katerih se je uporabila metodologija, določena v strategiji naknadnih revizij Skupnega podjetja, septembra 2012 znašali 4,58 % oziroma 3,72 %. Ta rezultat temelji na sorazmerno omejenem številu dokončanih revizij in je osredotočen na nove ali nerevidirane upravičence iz okvira prvih projektov pobude za inovativna zdravila, pri katerih je moč pričakovati višjo stopnjo napak.

Leto 2011 je bilo prvo polno leto izvajanja predhodnega in naknadnega kontroliranja, saj so se revizije začele izvajati takoj po tem, ko so bili potrjeni in izplačani prvi zahtevki za povračilo stroškov, povezani s projekti v okviru prvega razpisa za zbiranje predlogov. Napake, za katere je Sodišče navedlo, da so bile podlaga za mnenje s pridržki, so bile ugotovljene tudi s sistemom notranjega kontroliranja Skupnega podjetja IMI, kar samo po sebi dokazuje učinkovitost tega procesa. Poleg tega večletna podlaga za njegovo strategijo in poslovodenje pomeni tudi, da je potreben dodaten čas, preden se lahko izvede popolna ocena o vplivu tovrstnih kontrol.

Skupno podjetje IMI kljub temu priznava tveganja, povezana z upravljanjem donacij, in bo zato sprejelo ustrezne ukrepe na predhodni in naknadni ravni, da bo nadalje spremljalo in odpravilo napake, ugotovljene pri dokončanih naknadnih revizijah. Hkrati bo uvedlo nove pobude, s katerimi želi preprečiti pojavljanje tovrstnih napak v obstoječih in novih podjetjih, ki sodelujejo v projektih Skupnega podjetja IMI. To vključuje nadaljnje izboljševanje predhodnih kontrol, da bi s tem lahko bolje odkrivali in popravljali napake pred potrditvijo zahtevkov za povračilo stroškov, organizacijo delavnic na temo finančnih zadev in pripravo smernic za boljšo ozaveščenost sodelujočih o ključnih vprašanjih, kot sta upravičenost stroškov in pomen vodenja ustrezne dokazne dokumentacije, povezane z vloženimi zahtevki, ter njihovo razumevanje teh vprašanj. To je še toliko pomembneje, ker velik delež sodelujočih predstavlja mala in srednje velika podjetja, drugi pravni subjekti pa niso seznanjeni z raziskovalnimi programi EU.

Odstavek 19

Proračun je temeljil na sprejetih zakonodajnih finančnih izkazih, pri njegovem izvrševanju pa so se upoštevala načela dobrega finančnega poslovodenja. Poleg tega niso bila nobena sredstva, ki so bila v proračunu predvidena za stroške za poslovanje, izgubljena, medtem ko so se neporabljena sredstva od Evropske komisije prenesla na raziskovalne dejavnosti. Treba je upoštevati tudi, da se 50 % proračuna za stroške za poslovanje financira prek Evropske federacije farmacevtske industrije in združenj (EFPIA).

Odstavek 21

Leta 2012 so bili uvedeni učinkoviti ukrepi za povečanje in pospešitev obveznosti financiranja EU ter uskladitev stvarnih prispevkov članov EFPIA z objavo več razpisov za zbiranje predlogov. Do današnjega dne so bili objavljeni trije razpisi za zbiranje predlogov, medtem ko je eden predviden za konec leta 2012, kar pomeni pomemben napredek pri izvajanju programa pobude za inovativna zdravila.

Odstavek 22

Skupni znesek poglavja 30-C2 „Raziskovalni program“ (117 milijonov EUR) je pravilni znesek, a je do razlike prišlo zaradi tehnične težave v sistemu ABAC, ki jo sedaj odpravljajo. Kar zadeva odobreni prenos sredstev, je to bilo ustrezno pojasnjeno v uvodnih izjavah sklepa upravnega odbora, v katerih je navedeno, da je imelo Skupno podjetje IMI obveznosti za poslovanje in odobritve plačil, ki ob koncu proračunskega leta 2010 niso bile porabljene, in da se je zato menilo, da je treba razveljavljena odobrena proračunska sredstva porabiti v letu 2011. Kljub temu bo Skupno podjetje IMI pojasnilo besedilo sklepa pri prihodnjih prenosih sredstev.

Odstavek 23

Delo, povezano s formalno oceno sistema notranje kontrole, je koordinator za notranjo kontroliranje opravil v zadnjem četrtletju leta 2011, dokončal pa ga je po tem, ko je izvršni direktor 13. februarja 2012 odobril poročilo. To je v skladu s tistim, kar je predvideno v standardu notranjega kontroliranja št. 15, in s pripravami letnega poročila o dejavnostih za leto 2011. Leta 2011 je bilo izvajanje sistemov notranje kontrole tudi redno formalno pregledano v obliki priprav akcijskega načrta za leto 2011 februarja 2011 in njegovega sprejetja ter njegove posodobitve maja in oktobra 2011.

Odstavek 24

Pripravlja se akcijski načrt, v katerem bodo upoštevana priporočila računovodje z dne 27. septembra 2012.

Odstavek 25

Člani EFPIA, ki sodelujejo v projektih Skupnega podjetja IMI, so prve izjave o stvarnih prispevkih predložili februarja 2012, potem ko je upravni odbor 11. novembra 2011 odobril metodologijo. Poleg predhodnih preverjanj teh izjav in ustreznih certificiranih metodologij bo prva naknadna revizija stvarnih prispevkov izvedena v letu 2012.

Odstavki 26 do 28

Usklajeni strateški revizijski načrt za obdobje med letoma 2012 in 2014, ki sta ga pripravila služba Komisije za notranjo revizijo in oddelek za notranjo revizijo, je upravni odbor odobril 3. novembra 2011. To je temeljilo na obsežni oceni tveganja, ki sta jo skupaj izvedla služba Komisije za notranjo revizijo in oddelek za notranjo revizijo Skupnega podjetja IMI ter ki je bila dokončana septembra 2011. V letu 2011 je oddelek za notranjo revizijo Skupnega podjetja IMI opravil tudi številna posvetovanja v okviru notranje revizije v zvezi z razvojem in izboljšanjem vodenja Skupnega podjetja IMI ter njegovih sistemov in postopkov notranjega kontroliranja in obvladovanja tveganj.

Služba Evropske komisije za notranjo revizijo je prvo notranjo revizijo opravila v drugem četrtletju leta 2012, končno poročilo pa objavila julija, ko ga je predložila izvršnemu direktorju in upravnemu odboru. Pri tej obsežni notranji reviziji je bil poudarek na pogajanjih, pripravah na sporazume o donacijah in predhodnem financiranju podprocesov Skupnega podjetja IMI.

Vloga notranje revizije v finančnih pravilih Skupnega podjetja IMI bo tudi ustrezno spremenjena, da bo odražala zahteve vzorčne finančne uredbe za javno-zasebna partnerstva, ki naj bi jo Evropska komisija sprejela leta 2013.

Odstavek 29

Določbe iz popravljenega vzorčnega sporazuma o donacijah, ki ga je upravni odbor odobril 11. novembra 2011 v zvezi z revizijo stvarnih prispevkov podjetij EFPIA, so v skladu s parametri, določenimi v členu 12(4) in (5) Uredbe Sveta (ES) št. 73/2008 o ustanovitvi Skupnega podjetja IMI.

Ker pa gre v bistvu za načelno vprašanje, se je za nasvet povprašalo Evropsko komisijo o tem, ali ima Evropsko računsko sodišče pravico do revidiranja stvarnih prispevkov podjetij EFPIA, ki niso prejemniki financiranja Skupnega podjetja IMI.

Odstavek 31

V letu je bilo v Skupnem podjetju IMI v zvezi s pripravami njegovega načrta neprekinjenega poslovanja in obnovitvenega načrta po nesreči dosežen bistven napredek. Od takrat sta bila oba načrta dokončana in uvedena v prvem četrtletju leta 2012.

Odstavek 32

Naknadne revizije so potekale novembra 2011, v februarju 2012 pa iz nobene revizije, ki je potekala, ni bilo razvidno, da bi bil pridržek razumno upravičen.